«**Խեղճ Սաշան**» (ռուս.՝ «Бе́дная Са́ша»), Տիգրան Քեոսայանի լիրիկական Ամանորյա կատակերգություն, Ալեքսանդր Զբրուևի և Վերա Գլագոլևայի մասնակցությամբ։ Մտնում է ամանորյա ֆիլմերի ցանկի մեջ, որոնք նկարահանվել են հատուկ ձմեռային արձակուրդների համար և այդ ժամանակաշրջանում հաճախ ցուցադրվում են հեռուստատեսությամբ։

Սյուժե
------

1990-ական թվականների երկրորդ կես։ Մոսկվա, Նոր տարվա նախաշեմ։ Ցրված և դժբախտ, սակայն տաղանդավոր և ազնիվ կողոպտիչ Բերյոզկինը (ազատազրկման է դատապարտվել նրա համար, որ կողոպտել է բանկը, այնտեղից վերցնելով ոչ թե հսկայական գումար, այլ միայն «իր» մի քանի հազարը, որը նա երբևիցե գցել էր իր հաշվին) բանտից արձակուրդ է դուրս գալիս ձմեռային տոնակատարությունների ժամանակ։ Իր հետ նա գումար է տանում, որը նրան հանձնել է մաֆիոզ բոսը։ Բերյոզկինը շփոթված կորցնում է օբշյակի գումարը և այժմ նրան հաշվեհարդար է սպասվում։ Նա փորձում է կախվել, սակայն նրան փրկում է թափառաշրջիկ Արիստարխը, ով Ձմեռ Պապ է աշխատում։ Արիստարխի հետ միասին Բերյոզկինը փորձում է կողոպտել բանկի կառավարչուհու հարուստ բնակարանը, սակայն ընկնում է թակարդը, որը տեղադրել էր տանտիրուհու դուստր Սաշան։

Սաշան դժբախտ երեխա է, ով ունի ամեն ինչ, բացի մայրական ուշադրության։ Բիզնես-վումեն Օլգան մշտապես զբաղված է՝ նա կառավարում է բանկը, այդ պատճառով հաճախ ստիպված է լինում մեկնել գործնական ուղևորությունների։ Իսկ Սաշան պատրաստ է ազատվել հարստությունից և բարեկեցությունից, որպեսզի ապրի ինչպես սովորական երեխաները՝ տնային մայրիկի հետ։ Բերյոզկինին շանտաժի ենթարկելով բնակարան ներխուժելու և անկիզելի պահարանը բացելու տեսագրությամբ, աղջիկը նրանից պահանջում է կողոպտել մոր բանկը։ Որպեսզի նրան դարձնի տան այցելու, նա Բերյոզկինի հագցնում է պատշաճ հագուստ և նրան ներկայացնում է որպես իր ինֆոմատիկայի նոր ուսուցիչ։ Արիսհարխը այդ ընթացքում «չեզոքացնում է» Սաշայի դաստիարակչուհուն՝ նրան սիրահարեցնելով իր վրա։ Իսկ Բերյոզկինին սկսում է թվալ, որ Սաշայի մայր Օլգան իր առաջին պատանեկան սերն է, ում նա փնտրում էր ամբողջ կյանքի ընթացքում։

Պատահական խոսակցությունից Բերյոզկինը և Սաշան իմանում են, որ տիրուհու օգնական Կրիշկինը մեղսակիցների հեի միասին նույնպես մտադրություն ունեն թալանել բանկը և սպանել կառավարչուհուն։ Ոստիկանությունում հերոսներին չեն հավատում և այդ ժամանակ, որպեսզի խափանեն թշնամիների պլանները, երյոզկինը նրանց մոտ կողոպտիչ է վարձվում և չեզոքացնում է օգնականներին։ Սակայն պարագլուխ Կրիշկինին հաջողվում է փախչել։ Շտապելով օդանավակայան՝ զգուշացնելու մորը, Սաշան ընկնում է անպիտանի թակարդը։

Կրիշկինը սկսում է շանտաժի ենթարկել բանկիրուհուն, նրանից պահանջելով իրեն հանձնել ամբողջ գումարկ և փաստաթղթերը, որոնք երաշխավորում են նրա անվտանգությունը։ Երբ Բերյոզկինը և Սաշայի մայրը ժամանում են հանդիպման, նա փորձում է սպանել նրանց որպես վկաներ, սակայն նրա ոտքերի տակ է ընկնում օճառի կտորը, որը Բերյոզկինը օգտագործել էր կախվելու համար։ Հանցագործին ձերբակալում են, իսկ Բերյոզկինը ստիպված է վերադառնալ բանտ ևս մեկ տարով։ Սաշան և նրա մայրը կսպասեն նրա վերադարձին։

Դերերում
--------

| Դերասան | Դեր |
| --- | --- |
| Ալեքսանդր Զբրուև | Վլադիմիր Սերգեևիչ Բերյոզկին |
| Յուլիա Չերնովա | Սաշա |
| Վերա Գլագոլևա | Սաշայի մայրը, Օլգա Վասիլևնա |
| Բորիս Սիչկին | Արիստարխ Ռաստոպչին |
| Օլգա Վոլկովա | Ամալիա Արկադևնա, Սաշայի դաստիարակչուհին |
| Վալերի Գարկալին | Կոլյա Կրիշկին |
| Նինա Ռուսլանովա | Բերյոզկինի նախկին կինը |
| Արմեն Ջիգարխանյան | ուղղիչ գաղութի պետ |
| Սպարտակ Միշուլին | «Կորյավի», օրենքով գող |
| Վլադիմիր Գրանով | Վանյա |
| Անատոլի Ժուրավլյով | Սերյովա Սոխատով, պահնորդ-ավազակ |
| Իգոր Վորոբյով | Գոլուբև, պահնորդ-ավազակ |
| Սերգեյ Գաբրիելյան | Վենյա, պահնորդ-ավազակ |
| Վլադիմիր Դոլինսկի | Գլխավոր ինժեներ |
| Ռոման Մադյանով | Ենթասպա, բանտի պահնորդ |
| Գեորգի Մարտիրոսյան | Գնդապետ |

Նկարահանող խումբ
----------------

|  |  |
| --- | --- |
| Ռեժիսոր | Տիգրան Քեոսայան |
| Սցենարիստներ | Սերգեյ Բելոշնիկով, Վլադիմիր Բրագին |
| Օպերատոր | Յուրի Լյուբշին |
| Նկարիչ | Վիկտոր Յուշին |
| Երաժշտություն | Արտեմի Արտեմև |

Մրցանակներ և անվանակարեր
------------------------

* 1998 թվական - Կինոտավր.
	+ հաղթող «Տղամարդու լավագույն դերակատարում» անվանակարգում - Ալեքսանդր Զբրուև
	+ ներկայացվել է գլխավոր մրցանակի
* 1998 թվական - ՏԵՖԻ
	+ հաղթանակ «Լավագույն խաղարկային ֆիլմ» անվանակարգում
* 1998 - «Արտեկ» մանկական ֆիլմերի Մոսկովյան կինոփառատոն
	+ Մեծ մանկական ժյուրիի մրցանակ «Լավագույն դերասանուհի-աղջիկ» անվանակարգում - Յուլիա Չերնովա

Սաունդթրեք
----------

| Исполнитель | Песня |
| --- | --- |
| Ալյոնա Սվիրիդովա | «Կլինի ինչպես միշտ» («Будет так всегда») |
| Ալեքսանդր Շևչենկո | «Կլինի այնպես, ինչպես դու ես ցանկանում» («Будет всё, как ты захочешь») |
| Մաքսիմ Ֆադեև | «Քույրիկ» («Сестричка») |
| Չիժ & Co | «Սիրո մասին» («О любви») |
| Լոլիտա Միլյավսկայա | «Ֆասոն» («Фасон») |
| Իգոր Սարուխանով | «Ջութակ-աղվես» («Скрипка-лиса») |

Հետաքրքիր փաստեր
----------------

* Երաժշտությունը, որը լսում են Սաշան և Ամալիա Արկադևնան, Անտոնիո Վիվալդիի ստեղծագործություններից մեկն է՝ Համերգ № 4 ֆա մինոր «Ձմեռ»։

Ծանոթագրություններ
------------------

1. ↑

Արտաքին հղումներ
----------------

* «Խեղճ Սաշան» ֆիլմը «Энциклопедия отечественного кино» կայքում Արխիվացված 2016-03-07 Wayback Machine
* «Խեղճ Սաշան» ֆիլմը Internet Movie Database կայքում (ռեյտինգ-10|7.1)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · Internet Movie Database |

 |